****

 **REPUBLIKA HRVATSKA**

# KRAPINSKO – ZAGORSKA ŽUPANIJA

OPĆINA KRAPINSKE TOPLICE

OPĆINSKO VIJEĆE

KLASA: UP/I-363-02/16-01/004

UR.BR: 2197/03-02-16-1

K.Toplice, 05.04.2016.

Na temelju članka 15. stavak 4. Zakona o komunalnom gospodarstvu (N.N. br: 26/03- pročišćeni tekst , 82/04, 178/04, 38/09, 79/09, 153/09, 49/11, 84/11, 90/11, 144/12, 94/13, 153/13, 147/14 i 36/15144/12, 94/13, 153/13, 147/14 i 36/15), članka 8. stavka 5. Odluke o komunalnim djelatnostima koje se mogu obavljati na temelju pisanog ugovora (Sl.gl. KZŽ br. 21/09 i 19/12), provedenog i okončanog postupka prikupljanja ponuda i članka 33. Statuta Općine Krapinske Toplice (Sl.gl.KZŽ. br: 16/09, 8A/13 i 6/14), Općinsko vijeće Općine Krapinske Toplice na 24. sjednici održanoj 05.04.2016.g. donijelo je

 O D L U K U

 o izboru osobe za obavljanje komunalnih poslova

 nabava kamenog materijala na područje Općine Krapinske Toplice

 **I**

## Za obavljanje komunalnih poslova nabava kamenog materijala na područje Općine Krapinske Toplice u 2016.g. opisanih u ponudbenom Troškovniku, u postupku prikupljanja ponuda izabire se tvrtka NPT – obrt za prijevoz, komunalne radove, trgovinu i niskogradnju, Ivan Krištofić, Klokovec 266, Krapinske Toplice.

 **II**

Uvjeti obavljanja komunalnih poslova nabava kamenog materijala na područje Općine Krapinske Toplice, određeni provedenim postupkom prikupljanja ponuda, utvrditi će se Ugovorom o povjeravanju komunalnih poslova.

 Na temelju ove Odluke Ugovor o obavljanju komunalnih poslova s odabranim ponuditeljem sklopiti će Općinski načelnik.

 **O b r a z l o ž e n j e**

Općina Krapinske Toplice, u skladu s odredbama Zakona o komunalnom gospodarstvu i Odluke o komunalnim djelatnostima koje se mogu obavljati na temelju pisanog ugovora, provela je postupak prikupljanja ponuda za izbor osobe kojoj će se temeljem Ugovora povjeriti obavljanje komunalnih poslova: nabava kamenog materijala na područje Općine Krapinske Toplice u 2016.g.

 Poziv za dostavu ponude upućen je na adresu pet ponuditelja. Rok za dostavu ponuda bio je 02.03.2016.g.. do 15.00 sati. Na poziv za dostavu ponuda, u otvorenom roku, ponude su dostavila tri ponuditelja: NPT – obrt za prijevoz, komunalne radove, trgovinu i niskogradnju, Ivan Krištofić, Klokovec 266, Krapinske Toplice, cijena ponude bez PDV-a 62,00 kune; KRT, obrt za komunalne radove, trgovinu i transport, Vjekoslav Filipaj, Vrtnjakovec 106, Krapinske Toplice, cijena bez ponude bez PDV-a 137,00 kuna i GMT, obrt za niskogradnju, Drario Filipaj, Vrtnjakovec 106, Krapinske Toplice cijena ponude bez PDV-a 128,00 kuna.

Povjerenstvo za nabavu razmatralo je ponude na sjednici održanoj 02.03.2016.g., te utvrdilo da su prihvatljive sve tri ponude budući da su ponuditelji dokazali postojanje sposobnosti za izvršenje predmeta nabave sukladno Uputama ponuditeljima.

U svrhu odabira najpovoljnije ponude, temeljem kriterija prihvatljiva ponuda sposobnog ponuditelja prema traženim uvjetima i zahtjevima nadmetanja s najnižom cijenom za cjelokupni predmet nabave, Povjerenstvo za nabavu je utvrdilo da je ponuda ponuditelja NPT – obrt za prijevoz, komunalne radove, trgovinu i niskogradnju, Ivan Krištofić, Klokovec 266, Krapinske Toplice najpovoljnija ponuda.

Uvjeti za obavljanje komunalne djelatnosti određeni pozivom za prikupljanje ponuda, pobliže će se utvrditi Ugovorom, kojeg u ime naručitelja sklapa Općinski načelnik, a sve sukladno članku 15. stavku 5. Zakona o komunalnom gospodarstvu.

Slijedom iznijetoga, a temeljem članka 15. st. 4 Zakona o komunalnom gospodarstvu, odlučeno je kao u izreci Odluke.

Uputa o pravnom lijeku:

 Sukladno odredbama članka 15. stavka 7. Zakona o komunalnom gospodarstvu ((N.N. br: 26/03- pročišćeni tekst , 82/04, 178/04, 38/09, 79/09, 153/09, 49/11, 84/11, 90/11, 144/12, 94/13, 153/13, 147/14 i 36/15144/12, 94/13, 153/13, 147/14 i 36/15) i članka 12. stavka 2. Zakona o općem upravnom postupku (NN br. 47/09) protiv ove Odluke ne može se izjaviti žalba, ali se može podnijeti tužba Upravnom sudu Republike Hrvatske u Zagrebu, u roku od 30 dana od dana dostave ove Odluke.

 Tužba se predaje neposredno Upravnom sudu Republike Hrvatske ili putem pošte preporučeno, a može se izjaviti i usmeno na zapisnik kod redovnog suda nadležnog za pružanje pravne pomoći.

 Uz tužbu se podnose i dvije preslike pobijane Odluke, te primjerak tužbe za tuženo upravno tijelo.

 OPĆINSKO VIJEĆE OPĆINE KRAPINSKE TOPLICE

 PREDSJEDNICA:

 Karmelita Pavliša, dipl.oec.